**Projekta iesnieguma vērtēšanas kritēriji**

|  |  |
| --- | --- |
| Darbības programmas nosaukums | Izaugsme un nodarbinātība |
| Prioritārā virziena numurs un nosaukums | 9. Sociālā iekļaušana un nabadzības apkarošana |
| Specifiskā atbalsta mērķa numurs un nosaukums  | 9.2.2. Palielināt kvalitatīvu institucionālai aprūpei alternatīvu sociālo pakalpojumu dzīvesvietā un ģimeniskai videi pietuvinātu pakalpojumu pieejamību personām ar invaliditāti un bērniem |
| Pasākuma numurs un nosaukums | 9.2.2.2. Sociālo pakalpojumu atbalsta sistēmas pilnveide |
| Projektu iesniegumu atlases veids | Ierobežota projekta iesnieguma atlase |
| Atbildīgā iestāde | Labklājības ministrija |

|  |  |
| --- | --- |
| **1. VIENOTIE KRITĒRIJI** | **Kritērija ietekme uz lēmuma pieņemšanu**(P) |
|
| 1.1. | Projekta iesniedzējs atbilst Ministru kabineta (turpmāk – MK) noteikumos par specifiskā atbalsta mērķa pasākuma īstenošanu projekta iesniedzējam izvirzītajām prasībām. | P |
| 1.2. | Projekta iesnieguma veidlapa ir aizpildīta datorrakstā. | P |
| 1.3. | Projekta iesniedzējam ir pietiekama administrēšanas, īstenošanas un finanšu kapacitāte projekta īstenošanai. | P |
| 1.4. | Projekta iesniedzējam un sadarbības partneriem Latvijas Republikā projekta iesnieguma iesniegšanas dienā nav nodokļu parādi, tajā skaitā valsts sociālās apdrošināšanas obligāto iemaksu parādi, kas kopsummā pārsniedz 150 *euro*. | P |
| 1.5. | Projekta iesnieguma oriģinālam ir dokumenta juridiskais spēks:1.5.1. tas ir noformēts atbilstoši elektronisko dokumentu apriti regulējošo normatīvo aktu prasībām (attiecināms, ja projekta iesniegums ir iesniegts elektroniska dokumenta formā), t.sk. projekta iesniegums ir parakstīts ar drošu elektronisko parakstu atbilstoši normatīvajiem aktiem par elektronisko dokumentu noformēšanu, pievienojot pilnvarojumu (ja nepieciešams);1.5.2. tas ir noformēts atbilstoši normatīvajiem aktiem, kas nosaka dokumentu izstrādāšanas un noformēšanas prasības (attiecināms, ja projekta iesniegums ir iesniegts papīra formā) t.sk. projekta iesniedzēja apliecinājumu parakstījis projekta iesniedzējs vai tā pilnvarota persona, projekta iesniegumam ir pievienots attiecīgs pilnvarojums;1.5.3. projekta iesniegums iesniegts Kohēzijas politikas fondu vadības informācijas sistēmā 2014.-2020.gadam (ja attiecināms). | P |
| 1.6.  | Projekta iesnieguma veidlapa ir pilnībā aizpildīta latviešu valodā atbilstoši MK noteikumos par ES fondu ieviešanas vadību noteiktajām prasībām, projekta iesniegumam ir pievienoti visi projektu iesniegumu atlases nolikumā noteiktie iesniedzamie dokumenti un tie ir sagatavoti latviešu valodā vai tiem ir pievienots apliecināts tulkojums latviešu valodā.  | P |
| 1.7. | Projekta iesnieguma finanšu dati ir norādīti *euro.* | P |
| 1.8. | Projekta iesnieguma finanšu aprēķins ir izstrādāts aritmētiski precīzi un ir atbilstošs projekta iesnieguma veidlapas prasībām | P |
| 1.9. | Projekta iesniegumā paredzētais ES fonda finansējuma apmērs atbilst MK noteikumos par specifiskā atbalsta mērķa pasākuma īstenošanu projektam noteiktajam ES fonda finansējuma apmēram. | P |
| 1.10. | Projekta iesniegumā norādītā ES fonda atbalsta intensitāte nepārsniedz MK noteikumos par specifiskā atbalsta mērķa pasākuma īstenošanu noteikto ES fonda maksimālo atbalsta intensitāti. | P |
| 1.11. | Projekta iesniegumā iekļautās kopējās attiecināmās izmaksas, plānotās atbalstāmās darbības un izmaksu pozīcijas atbilst MK noteikumos par specifiskā atbalsta mērķa pasākuma īstenošanu noteiktajām, t.sk. nepārsniedz noteikto izmaksu pozīciju apjomus un:1.11.1. ir saistītas ar projekta īstenošanu;1.11.2. ir nepieciešamas projekta īstenošanai (projektā norādīto darbību īstenošanai, mērķa grupas vajadzību nodrošināšanai, definētās problēmas risināšanai); 1.11.3. nodrošina projektā izvirzītā mērķa un rādītāju sasniegšanu. | P |
| 1.12. | Projekta īstenošanas termiņi atbilst MK noteikumos par specifiskā atbalsta mērķa pasākuma īstenošanu noteiktajam projekta īstenošanas periodam. | P |
| 1.13. | Projekta mērķis atbilst MK noteikumos par specifiskā atbalsta mērķa pasākuma īstenošanu noteiktajam mērķim. | P |
| 1.14. | Projekta iesniegumā plānotie sagaidāmie rezultāti un uzraudzības rādītāji:1.14.1 ir precīzi definēti;1.14.2. ir pamatoti;1.14.3. ir izmērāmi;1.14.4. sekmē MK noteikumos par specifiskā atbalsta mērķa pasākuma īstenošanu noteikto rādītāju sasniegšanu. | P |
| 1.15. | Projekta iesniegumā plānotās projekta darbības:1.15.1. atbilst MK noteikumos par specifiskā atbalsta mērķa pasākuma īstenošanu noteiktajam un paredz saikni ar attiecīgajām atbalstāmajām darbībām;1.15.2. ir precīzi definētas un pamatotas, un tās risina projektā definētās problēmas. | P |
| 1.16. | Projekta iesniegumā plānotie publicitātes un informācijas izplatīšanas pasākumi atbilst Vispārējās regulas[[1]](#footnote-1) nosacījumiem, 2015.gada 17.februāra Ministru kabineta noteikumos Nr.87 “Kārtība, kādā Eiropas Savienības struktūrfondu un Kohēzijas fonda ieviešanā 2014.–2020.gada plānošanas periodā nodrošināma komunikācijas un vizuālās identitātes prasību ievērošana” noteiktajam. | P |
| 1.17. | Projekta iesniegumā ir:1.17.1. identificēti, aprakstīti un izvērtēti projekta riski;1.17.2.novērtēta to ietekme un iestāšanās varbūtība;1.17.3. noteikti riskus mazinošie pasākumi. | P |
| 1.18. | Projekta iesniegumā norādītās mērķa grupas atbilst MK noteikumos par specifiskā atbalsta mērķa pasākuma īstenošanu noteiktajam. | P |
|  |  |  |
| 1.19. | Projekta sadarbības partneri atbilst MK noteikumos par specifiskā atbalsta mērķa pasākuma īstenošanu noteiktajām prasībām. | P |
| 1.20. | Projekta iesniegumā ir definētas projekta sadarbības partneru plānotās darbības projekta ietvaros un tās atbilst MK noteikumos par specifiskā atbalsta mērķa pasākuma īstenošanu noteiktajām atbalstāmajām darbībām. | P |
| **2. SPECIFISKIE ATBILSTĪBAS KRITĒRIJI** | **Kritērija ietekme uz lēmuma pieņemšanu**(P) |
|
| 2.1. | Projektā ir paredzēta atbalsta pasākumu tieša papildinātība ar specifiskā atbalsta mērķa “Palielināt kvalitatīvu institucionālai aprūpei alternatīvu sociālo pakalpojumu dzīvesvietā un ģimeniskai videi pietuvinātu pakalpojumu pieejamību personām ar invaliditāti un bērniem” pasākumu “Deinstitucionalizācija”.  | P |
| 2.2. | Projektā paredzētās darbības veicina horizontālā principa “Vienlīdzīgas iespējas” (dzimumu līdztiesība, invaliditāte, vecums un etniskā piederība) ievērošanu. | P |
| 2.3. | Projektā paredzēts, ka pozitīvu sabiedrībā balstītu pakalpojumu finansēšanas mehānismu un atbalsta personas pakalpojuma ieviešanas mehānisma izmēģinājumprojektu rezultātu gadījumā sabiedrībā balstītu pakalpojumu finansēšanas mehānismi un atbalsta personas pakalpojums tiks iestrādāts sociālo pakalpojumu jomu reglamentējošos normatīvajos aktos. | P |

|  |  |  |  |
| --- | --- | --- | --- |
| **3. KVALITĀTES KRITĒRIJI** | **Apakškritēriji/Punktu skaits** | **Maksimālais iegūstamais punktu skaits un punktu piešķiršanas kārtība** | **Minimālais nepieciešamais punktu skaits** |
| 3.1. | Projektā paredzēts noteikt un izstrādāt esošajai sociālo pakalpojumu sistēmai piemērotāko un efektīvāko mehānismu sabiedrībā balstītu pakalpojumu sniegšanai un finansēšanai pilngadīgām personām ar garīga rakstura traucējumiem. | 3.1.1. projektā paredzēta vismaz trīs citu valstu labās prakses piemēru apzināšana sabiedrībā balstītu pakalpojumu sniegšanā un finansēšanā – 1  | 5S | 4 |
| 3.1.2. projektā paredzēts īstenot sabiedrībā balstītu pakalpojumu finansēšanas mehānisma izmēģinājumprojektu un nodrošināt uz pierādījumiem balstītu izmēģinājumprojekta rezultātu izvērtēšanu efektīvākā finansēšanas mehānisma ieviešanai - 3 |
| 3.1.3. projektā paredzēts izstrādāt sabiedrībā balstītu pakalpojumu finansēšanas mehānismu, kurš ietvers sabiedrībā balstītu pakalpojumu izmaksu (cenas) noteikšanas metodiku un šo izmaksu administrēšanas kārtību - 1 |
| 3.1.4. projektā nav paredzēts noteikt un izstrādāt esošajai sociālo pakalpojumu sistēmai piemērotāko un efektīvāko mehānismu sabiedrībā balstītu pakalpojumu sniegšanai un finansēšanai pilngadīgām personām ar garīga rakstura traucējumiem - 0 |
| 3.2. | Projektā paredzētas darbības sekmīgai individuālā budžeta modeļa bērniem ar funkcionāliem traucējumiem izmēģinājumprojekta īstenošanai pašvaldībās. | 3.2.1. projektā ir aprakstīts, kā tiks noteikti sadarbības partneri - pašvaldības, kurās tiks īstenots individuālā budžeta modeļa izmēģinājumprojekts - 1 | 7S | 5 |
| 3.2.2. individuālā budžeta modeļa izmēģinājumprojektā paredzēts iesaistīt vienu nacionālas nozīmes attīstības centru (republikas pilsēta) un vienu reģionālas nozīmes attīstības centru katrā plānošanas reģionā - 1 |
| 3.2.3. projektā paredzētā individuālā budžeta modeļa izmēģinājumprojekta ietvaros tiks nodrošināta bērnu ar funkcionāliem traucējumiem likumisko pārstāvju izglītošana par izstrādāto individuālā budžeta modeli - 2 |
| 3.2.4. projektā paredzēts nodrošināt uz pierādījumiem balstītu izmēģinājumprojekta rezultātu izvērtēšanu efektīvai individuālā budžeta modeļa ieviešanai bērniem ar funkcionāliem traucējumiem - 3 |
| 3.2.5. projektā nav paredzētas darbības sekmīgai individuālā budžeta modeļa bērniem ar funkcionāliem traucējumiem izmēģinājumprojekta īstenošanai pašvaldībās - 0 |
| 3.3. | Projektā paredzēts izstrādāt pilnvērtīgu atbalsta personas pakalpojumu pilngadīgām personām ar garīga rakstura traucējumiem. | 3.3.1. projektā paredzēts izstrādāt atbalsta personas pakalpojumu un īstenot atbalsta personas pakalpojuma izmēģinājumprojektu, kas sniegs mērķa grupai atbalstu vismaz šādās jomās: juridiskā, veselības aprūpes (līdz ārsta kabineta durvīm) un personas ikdienas prasmju attīstības jomā - 3 | 5S | 3 |
| 3.3.2. projektā paredzēts nodrošināt uz pierādījumiem balstītu izmēģinājumprojekta rezultātu izvērtēšanu un priekšlikumu sniegšanu normatīvo aktu pilnveidei pilnvērtīga atbalsta personas pakalpojuma ieviešanai - 2 |
| 3.3.3. projektā nav paredzētas izstrādāt pilnvērtīgu atbalsta personas pakalpojumu - 0 |

Piezīmes:

P – Precizējamais kritērijs, kritērija neatbilstības gadījumā sadarbības iestāde pieņem lēmumu par projekta iesnieguma apstiprināšanu ar nosacījumu, ka projekta iesniedzējs nodrošina pilnīgu atbilstību kritērijam lēmumā noteiktajā laikā un kārtībā;

V – Piemēro vienu atbilstošo kritēriju;

S – Piemēro visus atbilstošos kritērijus (summējot tiem piemērojamo punktu skaitu)

1. Eiropas Parlamenta un Padomes 2013.gada 17.decembra Regula (ES) Nr. 1303/2013, ar ko paredz kopīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu, Eiropas Lauksaimniecības fondu lauku attīstībai un Eiropas Jūrlietu un zivsaimniecības fondu un vispārīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu un Eiropas Jūrlietu un zivsaimniecības fondu un atceļ Padomes Regulu (EK) Nr. 1083/2006 [↑](#footnote-ref-1)